
+ Săptămâna aceasta, prin mijlocirea unui părinte drag din obştea noastră, a 
ajuns la bisericuţă o părticică din moaştele bine-mirositoare ale Sf. 
Constantin Brâncoveanu. Tot zilele trecute, o credincioasă a lăsat la în- 
chinare, pentru o vreme, o icoană a Maicii Domnului din Ucraina, ve- 
che de câteva sute de ani, pe care a moştenit-o de la bunicul său — preot, ce a 
adus-o în ţară de pe vremea studiilor sale la Cernăuţi. 


* Sf. 40 de Mucenici au mijlocit naşterea unui nou prunc în obşte: micuța 
Ilaria vine să mângâie inimile părinţilor săi, Adrian şi Marina, alături de 
ceilalţi doi copii. Să ne rugăm să crească omul lui Dumnezeu! 


Foto - vlădica Emilian vorbindu-ne în ultima seară a Canonului cel Mare 





* A adormit stareţa mănăstirii Voroneţ, maica sta- 
vroforă Irina Pântescu. Din cei 90 de ani de viaţă, 70 de 
ani i-a împlinit întru slujire monahală, iar 27 de ani ca 
stareță. Unul din cei 9 copii ai unei familii de ţărani din 
jud. Iaşi, a intrat devreme în mănăstire, dar a cunoscut şi 
durerea „exilului”, fiind obligată să plece din obşte în ur- 
ma decretului comunist de închidere a mănăstirilor. A 
vieţuit curat pe lângă biserica Golia din Iaşi şi va reveni în 
viaţa monahală în anii '70, când a fost tunsă monahie. 
Veşnică pomenire! (basilica.ro) 


* Duminica trecută, Episcopia ortodoxă din Helsinki 
a organizat o procesiune în faţa Ambasadei Ucrainei. 
Aproximativ 300 de persoane au participat la slujba de 
rugăciune pentru pace. Biserica Ortodoxă Finlandeză a 
făcut apel la poporul credincios să acorde asistenţă financiară refugiaților ucraineni. Ambasadoarea Ucrainei le-a 
mulţumit ortodocșilor finlandezi pentru ajutorul lor „pe care nici măcar nu a avut timp să-l ceară”. (basilica.ro) 


Schitul Borovo, Bulgaria 





+ După o perioadă de doi ani de pandemie, Ţara Sfântă a primit primii pelerini români. Pelerinajul la Locu- 
rile Sfinte a avut loc în perioada 1-8 martie 2022, fiind organizat de Agenţia Basilica Travel a Patriarhiei Române. 
(basilica.ro) 





Sf. Arsenie Capadocianul - CUVINTE ŞI ÎNDEMNURI 


Sf. Arsenie Capadocianul, naşul de botez al Sf. Paisie Aghioritul, a scris mai multe cuvinte 
de folos, care s-au crezut pierdute. Dar, după 100 de ani, manuscrisul s-a aflat în chip mi- 
nunat. Să ne bucurăm de ele, luând aminte la îndemnul de la începutul ei, scris chiar de 
autor: 


sas 2 
SFÂNTUL ARSENIE 
[07.9:7.9 9191037. 9N484 Pi 


„Da, copilul meu, te sfătuiesc să fii cu multă luare-aminte la această carte, să-i dai ascul- 
tare; să n-o rupi, să n-o pierzi. S-o citeşti numaidecât, şi în duminici, şi în zile de sărbă- 
toare. Citeşte-o, n-o strica, căci cel ce o va citi sau asculta ajutorul şi binecuvântarea 
mea va avea.” 


CUVINTE ȘI ÎNDEMNURI 


Aşteptăm întrebările, sugestiile şi eventualele colaborări pe adresa revista.maximina Ogmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Dumnezeu în cele 6 zile 
este spontană, are loc 
dintr-odată. 


Păr. Serafim Rose 





Ştiinţa încearcă să ex- 
plice, cu mai mult sau 
mai puţin succes, schim- 
bările lumii acesteia, 
întemeindu-se pe extra- 
polarea fenomenelor 
naturale pe care le pu- 
tem observa azi. Dar 
cele şase zile nu sunt 
un proces natural; ele 








privinţă, savanții mo- 
derni nu sunt de mai 
mult folos decât vechii 


FA C E FR E Versus |ereztori de mituri. 
evolufionism 


(Păr. Serafim Rose) 


Când spun „zi, Sf. 
Părinţi cred că nu este 
îngăduit a socoti o 
perioadă de timp ne- 








sunt ceea ce a avut loc 
înainte de a începe să funcţioneze 
întregul proces natural al lumii. Ele 
sunt lucrarea lui Dumnezeu, prin 
definiţie, ele sunt un miracol, 
nepotrivindu-se cu legile firii 
ce cârmuiesc lumea pe care o vedem 


în prezent. Tot ceea ce putem şti 
despre ce anume s-a întâmplat în 
cele 6 zile ale creaţiei nu provine din 
speculaţii ştiinţifice, ci doar din des- 
coperirea dumnezeiască. În această 


determinată, căci lu- 
crările ziditoare ale lui Dumnezeu 
sunt imediate. Dar la fel de neîngă- 
duit este a înţelege cele 6 zile ca un 
artificiu literar pentru a exprima o 
zidire ce ar fi avut loc toată dintr- 





Sf. Rege EDUARD al Angliei 
Czs martie 97s) 


Regele Eduard a trăit în secolul al X-lea. Când tatăl său a murit, a fost încoro- 
nat, deşi era doar adolescent. Mama vitregă s-a aprins de invidie, căci dorea 
tronul pentru fiul său. Ea l-a fost invitat la castelul său. În timp ce Eduard se 
apropia, servitorii au ieşit să îl întâmpine, cu un salut prietenesc fals. Dintr-o 
dată, câţiva dintre ei i-au imobilizat braţele, iar unul i-a împlântat un pumnal 
în piept. Eduard a căzut din şa, însă piciorul i s-a înțepenit de scară, iar calul a 
fugit în pădurile din jurul castelului. Moartea lui a fost considerată o faptă a lui 
Cain. La mormântul său s-au petrecut multe minuni. Sf. Eduard este consi- 


derat un mare ajutător în lupta cu patima invidiei. 

odată. Deşi fiecare zidire este imedi- 
ată, întreaga zidire constă într-o în- 
şiruire ordonată a lucrărilor zidi- 
toare (Sf. Grigorie Teologul). 


Deci nu este nevoie să definim cele 6 
zile ca având 24 de ore fiecare, dar 
nici să le privim ca având miliarde 
de ani, adică să le forțăm să se potri- 
vească măsurătorii evoluționiste a 
timpului. 


„Datarea cu radiocarbon nu 
poate fi folosită la determina- 
rea vârstei rocilor, respectiv a 
pământului, pentru că funcţionează 
corect numai la nivel de câteva mii 
de ani şi numai asupra rămăşiţelor 
vieţuitoarelor (cu mici excepții, din 
care sunt excluse rocile). Restul sunt 
simple speculații sau interpretări, 
care nu ne confirmă  realita- 
tea.” (Institutul de Cercetare a Cre- 
ației —ICR, San Diego, SUA) 


Sf. Părinţi care au scris despre Face- 
re au subliniat un lucru în mod deo- 
sebit: lucrarea ziditoarea a lui 
Dumnezeu în cele 6 zile este spon- 
tană, are loc dintr-odată. Sf. 
Efrem Sirul, care înţelege zilele face- 
rii ca având 24 de ore, a spus că lu- 
crarea lui Dumnezeu nu a avut nevo- 
ie de 24 de ore, ci numai de o clipă. 


„Să răsară pământul”. Această mică 
poruncă s-a prefăcut îndată într-o 
puternică lege a naturii şi într-o raţi- 
une măiastră. Porunca aceasta a să- 
vârşit miile şi miile de însuşiri ale 
plantelor şi ale arborilor mai iute 
decât un gând de-al nostru. Sf. Am- 
brozie spune că Moise zice că Dum- 
nezeu „a făcut” pământul, ca nu 
cumva să se creadă că ar fi fost o 
zăbavă în zidire. Să nu punem la în- 
doială cele scrise acolo căci „Moise a 
vorbit cu Dumnezeu faţă către faţă, 
el ne istoriseşte cele ce le-a auzit de 
la Dumnezeu” despre facerea lumii 
(Sf. Vasile cel Mare). Fiecare cu- 
vânt al Scripturii este dumne- 
zeieşte insuflat și are un înţeles 
adânc. 


Descoperirile „ştiinţifice” evoluţio- 
niste din ultimii 200 de ani cad as- 
tăzi pe rând, când ştiinţa a progresat 
şi vedem cât de neştiinţifice au fost 
acele interpretări şi teorii. 


„Chihlimbarul, această piatră de o 
rară frumuseţe, păstrează de multe 
ori în interiorul său părţi de insecte 
sau plante. Evoluţioniştii au consi- 
derat că piatra are milioane de ani, 
deci şi urmele depozitate în interio- 
rul ei. De fapt, chihlimbarul este o 
răşină care s-a solidificat rapid 


(căci altfel insecta ar fi putut scăpa, 
nu ar fi fost prinsă înăuntru). Deci 
răşina ar fi căzut pe pământ imedi- 
at după formarea sa. Dacă aceasta 
s-ar fi întâmplat cu milioane de ani 
în urmă, timpul ar fi distrus, prin 
procese chimice, insecta sau planta 
din chihlimbar şi azi nu am mai fi 
putut vedea decât o piatră translu- 
cidă. Aşadar teoria milioanelor de 
ani de existenţă a pământului este 
spulberată de tocmai cele care îl 
constituie.” (ICR) 


Iată un gând al Sf. loan Gură de Aur 
despre cum trebuie să ne raportăm 
la cuvintele despre creaţie ale Scrip- 
turii: „Să nu trecem de măsura noas- 
tră, nici să iscodim cele mai presus 
de noi, aşa cum au păţit duşmanii 
adevărului, care, voind să cerceteze 
totul cu propriile gânduri, nu s-au 
gândit că este cu neputinţă omului 
să cunoască desăvârşit creaţia lui 
Dumnezeu.” 


Şi mai este un aspect important, pe 
care atât oamenii de ştiinţă, cât şi 
noi toţi, simpli cititori ai Sfintei 
Scripturi, ar trebui să-l avem în ve- 
dere: „doar mintea curăţită prin 
har poate oferi o cunoaștere 
adevărată, duhovnicească” (Sf. 
Isaac Sirul) 





CRUCEA-JUG 


Vasile Voiculescu 


Tu, Cruce, dulce jug al lui Hristos, 


De Tine-n veci acuma nu mai fug, 


Adânc cerbicea inimi-mi plec jos 


Și sub povara Ta cerească mă înjug. 


Stau să mă mâne Domnul unde-o vrea 
Cu biciul Său de Duh atât de drag; 


Și nicio muncă nu-mi mai pare grea 


Când ştiu că brazda mântuirii trag. 

By air mail 
|n 12 WVifela) 


! scrisoare către 
Dumnezeu 





De suflet 











În ultima tabără organizată de Tudor-Gheorghe şi Giorgiana actriţa pentru adolescenţii din biserica 
noastră, aceştia au citit împreună o carte, Oscar şi Tanti Roz, de Eric Schmitt, despre un copil pe 
moarte, care îi scria mereu epistole lui Dumnezeu. Urmând exemplul copilului, tinerii noştri au 
avut şi ei ocazia să serie fiecare câte o scrisoare către Ziditorul, pe care apoi au citit-o celorlalţi prie- 
teni. Descoperim aici cu sfială inima unuia dintre ei. Veţi afla cu uimire comorile care stau ascunse 
lângă noi şi pentru care ar trebui să înmulţim rugăciunea. 


Dragă Dumnezeu, 


Îmi doresc atâtea Şi totuși, nu Ştiu cum să-ncep. Nici 
nu cred că sunt vrednică să-Ți cer ceva, dar totuși îmi 


fac îndrăznire. 


Cu ajutorul Tău, încerc să nu-mi mai las mândria să ia 
stăpânire. Oh, dar tare grea este mândria asta... 
Doamne, e rog din inima mea, care încă este în 
„construcție”, să scap de mândrie şi să nu mai judec. 
Tare îmi distrug sufletul. Și, în schimb, dăruieşte-mi 
smerenie, blândețe Și simplitate. Doamne, dă-mi putere 
să renunţ la mine Și să-Ți urmez Ţie. Dă-mi, Doamne, 
iubire să o dăruiesc. Să iubesc oamenii mai mult decât 
mă iubesc pe mine. 


Atâtea-Ţi cer, dar eu nu prea fac mare lucru. Cu ajuto- 
rul Tău, reuşesc să fac cât de cât ascultare de părinți, 
să merg la Şcoală zilnic; timp de două zile am reușit să 
-mi fac canonul, săptămâna asta să ţin post, şi am 
ajuns la spovedit. Câte lucruri „bune” am făcut. Ce să 
zic. Tu Ştii exact sufletul meu Şi mai Ştii păcatele pe 
care le fac şi încă mai continuu să le fac. Vai Ş-amar 
de mine. Nădăjduiesc ca săptămâna viitoare să mă îm- 
părtășesc. 


Îți mulțumesc, Doamne, de mila pe care o ai faţă de 
mine, păcătoasa. 


Mândria asta... Tare mă macină. Mă cred acum că 
scriu „mare capodoperă Şi-n viața reală sunt o mămă- 


ligă. 
Deja încep să mă-ntrec pe răbdarea Ta, Doamne, dar 


mai am o dorință... de fapt două... Sau trei? Mai bine 
trec direct la subiect Şi nu le mai încerc răbdarea oame- 


nilor care-mi ascultă scrisoarea. 


Îmi doresc, Doamne, răbdare, hărnicie şi să nu mai am 
nevoie de telefon Și să nu mă mai enervez deloc. Să nu 
mai am iubire de bunuri din lumea aceasta, care oricum 


sunt trecătoare. 


Și... mi-aș mai dori un lucru... Un băiat bun, harnic, 
cu frică de Dumnezeu, simplu. Dorinţa de a-mi face o 
familie, mai ales să fim amândoi serioşi Şi în biserică. 


Doamne, Te rog să mă îerți Şi rog Şi pe oamenii care 
aud Și poate îmi citesc scrisoarea, să mă ierte. 


Te rog, dacă crezi, Doamne, că-mi sunt de folos cele 
scrise mai Sus, dăruiește-mi-le. Dar înainte de toate, 


dăruieș te-mi Mântuirea. 
Cu drag, 
Copilul Tău, 
Claudia (17 ani) 

Rezistenţa anitcomunistă 





DOBROGEA 
cea clârză 





Dobrogea, o provincie ancestrală, 
populată de țărani sârguincioşi prin- 
tre care mulţi aromâni veniţi din 
Macedonia, a cunoscut o cruntă te- 
roare, dezlănţuită de cei însărcinaţi 
de Partidul Comunist cu colectiviza- 
rea pământurilor, printre care şi 
Nicolae Ceauşescu. 


Cum s-a procedat ? S-au numit pri- 
mari noi, recrutaţi din scursorile 
satelor, iar jandarmeria a făcut un 
joc murdar. Au curs lacrimi şi s-a 
vărsat sânge. Satele au fost cutreie- 
rate în lung şi în lat de jandarmi, 
aducând oamenii la disperare. Acei 
care refuzau să cedeze erau nevoiţi 
să se refugieze în pădurile de la Ba- 
badag. Aici, în mare parte, ţăranii 
înarmaţi au opus rezistenţă. S-au 
produs ciocniri sângeroase. 


Pădurile Babadagului s-au cutremu- 
rat în 1947 de jalea ţăranilor umiliţi 
şi ameninţaţi în însăşi existenţa lor 
şi a familiilor lor. În vara acelui an, 
cei arestaţi în păduri erau supuşi 
interogatoriilor, unii la Ministerul 
de Interne din Bucureşti, alţii la 
Constanţa. Populaţia judeţelor Tul- 
cea şi Constanţa începuse să reacţio- 
neze la opresiune. Jandarmii îi ares- 
tau pe țăranii care refuzau să-şi pre- 
dea recoltele. 


Urmarea a fost că în primăvara anu- 
lui 1948 a luat fiinţă grupul de rezis- 
tenţă din pădurea Babadag, condus 
de Gogu Puiu, el însuşi aromân, fiul 
preotului din localitatea Mihail Ko- 
gălniceanu. Organizarea s-a făcut pe 
grupe de câte trei persoane, păs- 
trându-se un secret absolut, şi s-a 
extins atât în judeţul Tulcea, cât şi 
în judeţul Constanţa. 


Securitatea lucra intens şi căuta să- 


şi infiltreze informatori în rândul 
partizanilor. Pe rând au fost prinşi 
mai mulţi partizani şi condamnaţi la 
moarte. Gogu Puiu şi oamenii lui 
rezistau. Însă un iudă a informat 
unde se afla, când a venit la Cobadin 
să se cunune cu logodnica lui. Secu- 
ritatea a înconjurat satul şi casa în 
care se găsea adăpostit. Gogu Puiu s 
-a trezit din somn şi, la somaţia de a 
se preda, a deschis focul. Securitatea 
a aruncat pe fereastră o grenadă 
care n-a explodat şi imediat Gogu 
Puiu a luat-o şi a aruncat-o, omo- 
rând un securist. A reuşit să sară pe 
fereastră şi să fugă spre marginea 
satului. O parte din locuitori s-au 
refugiat într-o plantație de arbori. 
Trupele Securităţii şi tractoriştii de 
la I.A.S. l-au încolţit pe Gogu lângă o 
şură de paie. După ce a folosit mu- 
niţia ce o avea şi nemaiavând nici o 
şansă de scăpare, Gogu Puiu a făcut 
să explodeze ultima grenadă şi s- 
aruncat pe ea, fiindu-i distrusă as- 
tfel partea stângă a trupului. 


Apoi s-au produs numeroase ares- 
tări pe tot teritoriul Dobrogei. Tri- 
bunalul Militar Constanţa s-a tran- 
sformat într-o fabrică de procese, în 
care veneau, schilodiţi de la Securi- 
tate, bieţii oameni ce încercaseră să- 
şi apere proprietatea şi dreptul de a 
trăi liberi. 


Au fost şi alte grupuri care au luptat 
prin păduri, cu arma în mână: cel 
condus de Niculae Ciolacu, cel al lui 
Nicolai Jipa, al lui Nicolaie Fudulea. 
Conducătorii lor şi principalii spriji- 
nitori au fost condamnaţi la moarte, 
iar ceilalţi, la pedepse grele, cu mulţi 
ani de temniţă. Familiile au avut 
mult de suferit, soțiile şi copiii fiind 
torturați să spună tot ce ştiau despre 
partizani. Luna martie a anului 1950 





poate fi numită luna martirilor do- 
brogeni. 16 luptători dobrogeni şi- 
au găsit sfârşitul în noaptea de 9 
spre 10 martie 1950 când au fost 
ucişi în trenul morţii ce-i ducea de la 
Gherla spre Timişoara în scopul ju- 
decării. 


Dobrogea a cunoscut zilele terorii 
înainte de a fi îngenuncheată. Pen- 
tru a-i pedepsi pe ţăranii care refu- 
zau să se înscrie în gospodăriile co- 
lective, s-a tras cu tunul asupra sate- 
lor, din ordinul personal al lui 
Ceauşescu. Operația de „pacificare” 
a satelor a durat mult. Pentru a o 
desăvârşi, a trebuit ca numeroşi ţă- 
rani să fie trimişi în lagărele de ex- 
terminare ale Canalului Dunăre - 
Marea Neagră. 


„Doamne, fă din suferinţă, 
Pod de aur, pod înalt, 

Fă din lacrimă velinţă 

Ca într-un pat adânc şi cald. 
Din lovirile nedrepte 

Faguri facă-se şi vin. 

Din înfrângeri, scări şi trepte, 
Din căderi, urcuş alpin. 

Din veninul pus în cană 

Fă miresme ce nu pier. 

Fă din fiecare rană 

O cădelniţă spre cer; 

Și din fiece dezastru 

Şi crepuscul stins în piept, 
Doamne, fă lăstun albastru 
şi fă zâmbet înţelept.” 


(Metanie - Radu Gyr) 

Părintele Ilie s-a născut în 1880 în 
fostele teritorii greceşti din Asia Mi- 
că. Părinţii săi erau săraci, dar cu 
frică de Dumnezeu. Au dobândit trei 
copii, Ilie fiind cel mai mic dintre ei. 
Când Ilie avea dosr 8 ani, mama lor 
a adormit, după ce şi-a întărit copiii 
în credinţă. Tatăl s-a căsătorit din 
nou şi a luat de soţie o femeie rea. 
Aceasta se purta urât cu micuțul Ilie 
şi-l chinuia: îl atârna cu capul în jos 
de un copac şi urmărea nepăsătoare 
suferinţa lui, în timp ce acesta o ru- 
ga cu lacrimi să îl dezlege. Alteori îl 
dezbrăca şi, cu un mănunchi de ur- 
zici, îl lovea peste părțile cele ascun- 
se. Îi dădea foc la haine şi copilul 
alerga speriat ca să stingă focul. 
Toată ziua îl lăsa flămând, dându-i 
doar puţină pâine uscată. Seara, 
când copilul se întorcea acasă, tatăl 
său îl întreba dacă a mâncat ceva, iar 
mama vitregă răspundea în locul lui: 
„L-am hrănit, l-am hrănit...”. 


Datorită tuturor acestor suferinţe pe 
care le-a răbdat fără să ţină minte 
răul, Ilie a primit încă de mic har 
îmbelşugat. Mai târziu, când a murit 
tatăl său, mama vitregă, care deja 
îmbătrânise, se temea ca nu cumva 
Ilie să se răzbune pentru toate câte i 
le făcuse. Acesta însă o liniștea, spu- 
nând: 


— Nu te teme, mamă, te voi îngriji 
bine. 


Când mama vitregă a rămas bolnavă 
la pat, Ilie nu a lăsat pe nimeni să o 
îngrijească. El însuşi o hrănea cu 
multă dragoste, o spăla, îi aducea de 
toate. În loc de fiere şi de oţet îi răs- 
plătea cu mană şi cu apă. Ea îi spu- 
nea mereu cu zdrobire: 

— Ilie, te-am chinuit mult... Multe 
rele ţi-am făcut... Iartă-mă, copilul 
meu! 


Iar el îi răspundea fără de răutate: 





Asceţi din lume 





Preotul Ilie Diamantidis 


- cel învățat de îngeri și 


ajutat de sf. Gheorghe- 





— Nu te mâhni, mamă, eşti iertată. 


Din pricina sărăciei, Ilie nu a mers la 
şcoală și nu a învăţat carte. La 17 
ani, el s-a căsătorit cu o fată săracă, 
pe nume Sotira, dobândind împreu- 
nă cu aceasta şase fete. 


Ilie Îl iubea mult pe Dumnezeu. Se 
mâhnea însă pentru faptul că nu ştia 
carte. Odată însă i s-a arătat în vis 
un înger care a început să-l în- 
veţe carte, muzică psaltică şi 
pictură. În fiecare noapte îl vedea 
în vis şi lecţiile au continuat până 
când Ilie a învăţat să citească, să 
scrie bine, să cânte şi să picteze. Du- 
minica cânta în Biserica Cinstitei 
Cruci din satul său. Avea o voce deo- 
sebit de frumoasă şi cânta cu evla- 
vie, aşa cum învățase de la înger. 
Având dragoste şi râvnă pentru ru- 
găciune, se scula întotdeauna devre- 
me pentru a se ruga. 


În 1918 viaţa lor a devenit de nesufe- 
rit din pricina silniciilor făcute de 
turci. Familia lui Ilie a plecat spre 
Rusia, stabilindu-se la Vatum. Acolo 
a trăit o vreme, făcând multe milos- 
tenii săracilor din munca sa de bru- 
tar. Într-o noapte, Ilie l-a văzut în 
vis pe Sfântul Gheorghe, care i-a 
poruncit să zidească lângă casa sa o 
biserică închinată lui. I-a arătat pâ- 
nă şi locul unde trebuia să-i pună 
icoana sa, precum şi alte icoane. To- 
todată, i-a făgăduit că îl va ajuta şi 
că va ajunge să săvârşească minuni. 
Ilie se nevoia mult şi de aceea pilda 
sa îi îndemna şi pe alţii. Se trezea la 
ora 3 noaptea şi până dimineaţă se 
ruga. Se silea mult pe sine în rugă- 
ciune. Se ruga cu metanierul şi lacri- 
mile curgeau şiroaie. Dacă vreodată 
se întâmpla să nu se trezească, Sfân- 
tul Gheorghe venea la el şi îl scutura, 
zicându-i: 


— Scoală-te, căci e târziu! 


Într-o zi, preotul satului l-a îndem- 
nat pe Ilie să primească a fi hirotonit 
preot, ca să-i poată boteza şi împăr- 
tăşi pe creştini. Atunci, el a primit şi 
a fost hirotonit preot de către epis- 


copul din Vatum. Purta un veşmânt 
preoţesc pe care îl moştenise de la 
un unchi de-al său, preotul Gheor- 
ghe, şi liturghisea în Biserica Sfântu- 
lui Gheorghe şi în alte bisericuțe. 


Sfântul Gheorghe i-a dat Părintelui 
Ilie harisma de a vindeca bol- 
navi. Le citea Evanghelia, îi însem- 
na cu semnul Sfintei Cruci şi le dă- 
dea să sărute moaşte. li însemna pe 
oameni în chipul Crucii, iar aceştia 
se vindecau. Veneau de departe pen- 
tru a se tămădui armeni, ruşi, geor- 
gieni, chiar şi turci. Părintele Ilie îi 
privea cu atenţie şi cunoştea de mai 
înainte dacă aveau să se vindece sau 
nu. Apoi le citea rugăciuni. 


Într-o zi, Sfântul Gheorghe i-a arătat 
pe munte nişte flori care semănau 
cu margaretele. Erau de două culori: 
albe şi galbene. I-a spus să le fiarbă 
separat. I-a mai spus ca pe cele albe, 
după ce le va fierbe, să le dea băr- 
baţilor care nu puteau face copii, iar 
zeama de la cele galbene să o dea 
femeilor. Dar, fiindcă s-a temut ca 
nu cumva această descoperire să fie 
de la ispititorul, ca să-i otrăvească 
pe oameni, a băut mai întâi el însuşi 
Şi, după ce a văzut că nu pătimeşte 
nimic, a dat şi celor care nu pu- 
teau avea copii. Aceştia dobân- 
deau apoi copii, pe care îi boteza 
însuşi Părintele Ilie. 


Când s-a apropiat vremea adormirii 
sale, în ultimele zile ale vieţii lui a 
zăcut la pat. Nu primea mâncare, 
hrănindu-se doar cu rugăciunea. A 
adormit întru cuvioşie cu multă pace 
în luna iulie 1946. In clipa când a 
adormit, o lumină s-a pogorât din 
Cer şi chilia sa s-a umplut de bună 
mireasmă. Mâna sa cea dreaptă era 
galbenă ca ceara, lucru ce mărturi- 
sea milosteniile sale ascunse. În fie- 
care noapte ieşea din mormântul 
său lumină şi mir. Multe vindecări s- 
au făcut cu acest mir. 


Să avem rugăciunile sale! 


1.G. 

Structura actuală a Triodului păs- 
trează urmele principalelor etape ale 
constituirii ciclului liturgic mobil. 
Fiecare generaţie creştină şi-a adus 
contribuţia la compunerea acestei 
cărţi liturgice, introducând noi ele- 
mente, în aşa fel încât să perpetueze 
în mod viu scopul esenţial al acestui 
ciclu liturgic, şi anume pregătirea în 
vederea prăzniuirii Sfintelor Paşti şi 
purificarea înaintea actualizării anu- 
ale a experienţei iniţiatice a Botezu- 
lui creştin. 


Originea Triodului se confundă cu 
cea a postului pregătitor în vederea 
Praznicului Sfintelor Paşti. Până în 
secolul III, acest post pascal avea 
o lungime variabilă, cel mai ade- 
seori limitându-se la o zi sau două 
înainte de Sfintele Paşti. Treptat, el a 
fost extins la întreaga săptămâna 
care precede Învierea. 


La sfâşitul secolului al III-lea, postul 
Săptămânii Mari era respectat în 
întreaga creştinătate, deşi cu mari 
diferenţe, în funcţie de diferitele re- 
giuni ale lumii creştine, influenţa 
majoră manifestând-o în acest sens 
Ierusalimul şi Constantinopolul. As- 
tfel, Iersualimul a infleuenţat struc- 
tura liturgică a Postului Mare prin 
actualizarea dramatizată a  eveni- 
mentelor cruciale ale Iconomiei 
mântuirii în timpul Săptămânii Mari, 
iar Constantinopolul prin pregătirea 
ascetică şi spirituală a Postului Mare. 


Creştinii din secolele al III-lea şi al 
IV-lea îşi vor prelungi în mod 
spontan postul pascal. Această 
extindere a postului era legat de do- 
rinţa fiecăruia de a se uni cu Hristos 
nu numai în Patimirea Sa, dar şi în 
toate episoadele vieţii Sale pămân- 
teşti, astfel încât postul pascal n-a 
întârziat să se extindă până la cele 40 
de zile care constituie astăzi Postul 


Mare propriu-zis şi imitarea postului 
lui Hristos din pustie. 


Instituite probabil în Siria, cele pa- 
truzeci de zile ale Păresimilor s-au 
răspândit în cursul secolului IV în 
întreaga lume creştină. Se puteau 
însă constata mari diferenţe de la o 
regiune la alta în modul de evaluare 
al celor 40 de zile. 


Apar discuţii în secolele VII şi VIII 
privitoare la cea de-a opta săptămâ- 
nă a Postului Mare. Această dispută 
a fost prilejul introducerii Săptămâ- 
nii Lăsatului de brânză din struc- 
tura introductivă a Triodului. 


În secolele IX-X, Constantinopolul a 
fost centrul în care perioada pregăti- 
toare s-a extins cu încă două 
săptămâni suplimentare, cea 
dintre Duminica Vameşului şi a Fari- 
seului şi cea a Fiului Risipitor, şi cea 
dintre Duminica Fiului Risipitor şi a 
cea a Înfricoşătoarei Judecăţi . Insă 
numai în secolul XII aceasta din ur- 
mă şi-a găsit în mod definitiv forma 
actuală prin introducerea Duminicii 
Vameşului şi a Fariseului. 


În timp ce la Constantinopol se ela- 
bora structura formală a Triodului, la 
Ierusalim se continua compunerea 
conţinutului său, care începuse încă 
din secolul al IV-lea. Aceasta a con- 
stat mai întâi în alegerea unui sistem 
de lecturi biblice din Vechiul şi Noul 
Testament care să acopere în primul 
rând perioada Săptămânii Mari. In 
secolul IV, atenţia a fost acordată 
mai cu seamă lecturilor Săptămânii 
Sfintelor Pătimiri ale Domnului, iar 
acest sistem a fost completat între 
secolele al V-lea şi al VII-lea cu lec- 
turile vechi-testamentare din pe- 
rioada celor 40 de zile ale Postului 
Mare. 


Din secolul al V-lea şi până în secolul 


Evoluţia în timp a 


TRIODULUI 


Preot Lucian 


al XIV-lea, compunerea conţinutului 
Triodului s-a confundat cu marea 
perioadă a creaţiei poetice bizantine. 


Până în secolul VI, Triodul nu consta 
decât în lectura unor psalmi şi în 
cântarea unui tropar duminica. 
Apoi, la Constantinopol, după fiecare 
lectură profetică de la Ceasul al III- 
lea şi al VI-lea a fost adăugat un tro- 
par, astfel încât această serie de tro- 
pare este probabil stratul redacţional 
cel mai vechi al Triodului, datând 
probabil din secolul al VI-lea. 


În secolul al IX-lea, Constantinopo- 
lul a luat locul Palestinei în elabora- 
rea Triodului şi în creaţia liturgică în 
general, esenţialul operei liturgi- 
ce fiind realizat la mănăstirea 
Studion de lângă Constantinopol, 
sub îndrumarea Sfântului Teodor 
Studitul. 


Începând din secolul al X-lea şi până 
în secolul al XII-lea, Triodul, de a- 
cum aproape încheiat în conţinutul 
său, va cunoaşte cea de-a treia şi ulti- 
ma sa etapă de formare, care va con- 
sta doar în completarea locurilor lă- 
sate libere de imnografii anteriori şi 
în armonizarea structurii întregului 
ciclu. 


Ultimele intervenţii în compoziţia sa 
au fost operate în secolul XIV cu oca- 
zia disputelor isihaste. Asistăm a- 
tunci la introducerea sărbătorii Sfân- 
tului Grigorie Palama. 


Definitiv fixat prin prima sa tipărire 
la Veneţia în anul 1522, Triodion-ul 
grecesc original n-a mai cunoscut 
până în zilele noastre noi modificări. 

Evanghelia a treia începe şi se sfârşeşte la templu. De 
aceea are Sf. Luca drept simbol în iconografia creştină 
un vițel, care era, prin excelenţă, animalul de jertfă la 
templul iudaic. Deşi a urmat în mare planul propovă- 
duirii apostolice, el introduce în acest plan două schim- 
bări importante. În primul rând, el pune în fruntea scri- 
erii sale aşa-numita „Evanghelie a copilăriei“, cu- 
prinzând materiale care îi sunt proprii. 


Iar în al doilea rând, el a inserat în relatarea evangheli- 
că foarte importanta colecţie de episoade şi cuvinte ale 
Domnului (cap. 9-17). Această secţiune lipseşte cu totul 
din Marcu, iar la Matei este reprezentată numai parţial. 
Ea este dominată de ideea Patimilor. 


La scrierea Evangheliei sale, Sf. Luca s-a folosit de pri- 
mele două Evanghelii, dar şi de roadele cercetărilor sale 
personale. Pentru primele două capitole, informaţiile i- 
au parvenit desigur — direct sau indirect — de la Maica 





EVANGHELIA 
de la |UCa (2) 





Domnului, despre care Sf. Luca ne şi spune că păstra în 
inima ei minunatele revelații cu privire la Pruncul Iisus. 
Și în alte locuri se văd roadele cercetării Sf. Luca. Nu- 
mai el ne transmite câteva din cele mai importante 
pilde evanghelice: a Fiului risipitor, a Samarineanu- 
lui milostiv, a Vameşului şi a Fariseului, a Bogatului 
nemilostiv. De asemenea, relatarea Sfintelor Patimi şi a 
arătărilor de după Inviere comportă numeroase adao- 
suri de cea mai mare importanţă. 


Evanghelia a treia este scrisă într-o limbă greacă mult 
mai bună decât a celorlalte Evanghelii; se vede că Sf. 
Luca scrie în limba sa maternă, iar nu ca ceilalți evan- 
ghelişti care gândeau în aramaică şi scriau în greceşte. 
În privinţa frumuseţii limbii, opera Sf. Luca ocupă 
locul al doilea între scrierile Noului Testament, pe locul 
întâi aflându-se Epistola către Evrei. 





SĂ LEPĂDĂM 
tristeţea! 











Scrisă în cel de-al doilea veac creş- 
tin, cartea Păstorul lui Herma (pe 
care am fost îndemnați în mai multe 
predici să o citim) dă mărturie des- 
pre cum gândeau şi erau învăţaţi în 
timpurile primare creştinii. Vă pro- 
punem un fragment despre una din 
patimile care macină azi sufletele 
noastre: tristețea, ce duce de multe 
ori la tulburări psihice. 


„Când cel care se îndoieşte face o 
treabă oarecare şi nu reușește, 
din pricina îndoielii lui, atunci 
tristeţea intră în om, întristează Du- 
hul Sfânt şi-L alungă. Apoi iarăşi 
când mânia se lipeşte de un om, 
pentru un lucru oarecare, şi se mâh- 
neşte tare, tristeţea se strecoară din 
nou în inima celui care s-a mâniat. 


Amândouă aceste fapte întristează 
Duhul Care locuieşte în tine şi Se 
îndepărtează de la tine. Că Duhul lui 
Dumnezeu nu suferă nici tristeţe, 
nici strâmtorare. 


Îmbracă, dar, veselia, care are 
totdeauna har înaintea lui 
Dumnezeu şi este bine primită de 
E]. Orice bărbat vesel lucrează cele 
bune, gândeşte cele bune, dispreţu- 
ieşte întristarea. Omul trist, dimpo- 
trivă, totdeauna face rău; mai întâi 
face rău pentru că întristează Duhul 
Sfânt, Care i-a fost dat vesel omului. 
Apoi, dacă întristează Duhul Sfânt, 
săvârşeşte nelegiuire, că nu se roagă, 
nici nu se mărturiseşte înaintea lui 
Dumnezeu. Că întotdeauna rugăciu- 
nea unui om trist nu are putere să 


urce la jertfelnicul lui Dumnezeu 
pentru că tristeţea este aşezată în 
inima lui. Când tristeţea este 
amestecată cu rugăciunea, 
amestecul acesta nu îngăduie ca ru- 
găciunea să suie curată la jertfelnic. 
După cum oţetul şi vinul amestecate 
la un loc nu mai au acelaşi gust, tot 
aşa şi tristeţea amestecată cu Duhul 
Sfânt nu are aceeaşi rugăciune. 


Curăţă-te, dar, de această tristeţe 
rea şi vei trăi în Dumnezeu. Elibe- 
rează sufletul tău de grija tristeţii. 
Oare nu mai există nicio bucurie 
trimisă de Dumnezeu pe care s-o 
vezi şi care să-ţi îndrepte starea su- 
fletească?” 


